નાલાસોપારાના સંતોષ ભુવન વિસ્તારમાં અનેક ગેરકાયદે બાંધકામો થયાં હોવાનું કહેવાય છે. અહીં જગ્યાના ભાવ ઓછા હોવાથી લોકો લાલચમાં આવીને ફ્લૅટ ખરીદી લે છે. ફ્લૅટ ખરીદનારા પણ વધુ ભણેલા ન હોવાથી બિલ્ડરની વાતોમાં આવી જાય છે. ગેરકાયદે હોવાની સાથે ઇમારતનું બાંધકામ પણ એકદમ નબળું હોય છે. મકાન તોડતી વખતે પૉકલેન ઑપરેટર તો બચી ગયો, પણ જો આવા નબળા મકાનમાં લોકો રહેતા હોય અને દુર્ઘટના થાય તો કેટલી જાનહાનિ થાય એની તો કલ્પના જ કરવી રહી.